एमपी का शातिर नकबजन गिरोह पकड़ा
दरगाह थाना पुलिस द्वारा पकड़े गए एमपी के शातिर नकबजन गिरोह के सदस्य।
क्राइम रिपोर्टर|अजमेर
दरगाहथाना पुलिस ने मध्यप्रदेश के शातिर नकबजन गिरोह के पांच लोगों को पकड़ा है। पकड़े गए सभी आरोपी उज्जैन के निवासी हैं और हार्डकोर अपराधी हैं। इनके कब्जे से एक रिवॉल्वर दो कारतूस सहित चोरी के 16 मोबाइल फोन, चाकू, गुप्ती और चोरी की वारदातों में प्रयुक्त नकब बरामद किया गया है। पुलिस के अनुसार अपराधी अजमेर में बड़ी वारदात को अंजाम देने के लिए साजिश रच रहे थे। इनके खिलाफ उज्जैन में विभिन्न थानों में चोरी, नकबजनी, हत्या का प्रयास, धमकी देकर रुपए वसूली और अपहरण जैसे जघन्य अपराधों के तहत कई मामले दर्ज हैं। पुलिस ने आरोपियों के बारे में एमपी पुलिस को सूचित कर दिया है। एसपी डॉ. नितिनदीप ब्लग्गन के अनुसार गिरोह से अजमेर की कई चोरी की वारदातें खुलने की उम्मीद है। दरगाह वृत्ताधिकारी दिलीप सैनी दरगाह पुलिस थाना प्रभारी भीखाराम काला ने बताया कि मुखबिर की सूचना पर पुलिस की एक टीम ने दरगाह थाना क्षेत्र के लाखन कोटड़ी के खंडहरनुमा मकान में डकैती की योजना बनाते मध्यप्रदेश के कुख्यात बदमाशों को गिरफ्तार किया। पकड़े गए ईदु उर्फ कालू (25) पुत्र साबिर लोहार, छोटा भूरा हेला (27) पुत्र आलेनबी हेला, दीपक उर्फ दीपू खटीक (22) पुत्र सत्यनारायण खटीक, जावेद अली (21) पुत्र असलम अली शाहरुख मेव (19) पुत्र अब्दुल हमीद मध्यप्रदेश उज्जैन के विभिन्न थाना क्षेत्रों के निवासी हैं।
रासुकासहित कई गंभीर धाराओं में मुकदमे :पुलिस के मुताबिक आरोपियों के खिलाफ उज्जैन जिले के विभिन्न पुलिस थानों में मध्यप्रदेश सुरक्षा अधिनियम सहित नकबजनी, रंगदारी, चोरी समेत अन्य मामले दर्ज हैं। इनमें से आरोपी ईदु जिला बदर किया हुआ है। इसी तरह छोटा भूरा दीपक के खिलाफ हत्या का प्रयास, रंगदारी, बलवा आदि के मुकदमे दर्ज हैं। पुलिस आरोपियों से पूछताछ कर रही है और सभी के खिलाफ आर्म्स एक्ट सहित विभिन्न धाराओं में मामला दर्ज कर अनुसंधान किया जा रहा है।
bho_Deva bho_Deva hin_Deva hin_Deva hin_Deva